**Pravo na pristup informacijama Tiflološkog muzeja u Zagrebu**

**Uvod**

Sukladno odredbama Zakona o pravu na pristup informacijama (NN, 25/2013 i 85/2015) Tiflološki muzej ima obavezu omogućavanja pristupa zatraženim informacijama svakoj domaćoj ili stranoj fizičkoj i pravnoj osobi (korisniku), odnosno obavezu objavljivanja informacija neovisno o postavljenim zahtjevima kada takvo objavljivanje proizlazi iz obveze određene zakonom ili drugim propisom.

Informacijom se smatra svaki podatak u obliku dokumenta koji posjeduje Tiflološki muzej, a odnosi se na napisane, slikovne, tiskane, snimljene, elektroničke i druge zapise.

**Osnovni podaci**

Naziv tijela javne vlasti: Tiflološki muzej

Sjedište: Augusta Šenoe 34/III, Zagreb

Ravnateljica: mr. sc. Željka Bosnar Salihagić

Telefon: +385 1 48 11 102

Telefax: +385 1 48 35 218

E-pošta: info@tifloloskimuzej.hr

Internetske stranice: [www.tifloloskimuzej.hr](http://www.tifloloskimuzej.hr)

Žiro račun:HR4523600001101383053

OIB: 04200585015

Tiflološki muzej je javna ustanova koja obavlja muzejsku djelatnost u skladu sa Zakonom o muzejima, a obuhvaća prikupljanje, čuvanje, proučavanje, dokumentiranje i komuniciranje materijalne i nematerijalne građe vezane uz osobe s invaliditetom, s naglaskom na osobe oštećena vida.

**Popis informacija**

Tiflološki muzej omogućava i osigurava korisnicima pravo na pristup informacijama o:

- općim aktima (Statut, pravilnici, poslovnici)

- radu Upravnog i Stručnog vijeća (zapisnici sa sjednica, odluke, zaključci)

- troškovima rada i izvorima financiranja (financijski planovi i izvješća)

- muzejskoj djelatnosti (podaci o aktivnostima i programima)

- muzejskoj građi i dokumentaciji

- dokumentaciji iz obvezno-pravnih odnosa s pravnim i fizičkim osobama

- dokumentaciji o provedbi postupaka javne nabave

**Način ostvarivanja prava na pristup informacijama**

Pravo na pristup informacijama ostvaruje se na način kako je propisano Zakonom o pravu na pristup informacijama.

Ostvaruje se putem Zahtjeva za ostvarivanje prava na pristup informacijama koji se podnosi:

- pisanim putem na adresu: Tiflološki muzej, Šenoina 34/III, Zagreb

- elektroničkom poštom na adresu: imaroevic@tifloloskimuzej.hr

- telefonom na broj: +385 1 48 11 102

- telefaksom na broj: +385 1 48 35 218

- usmenim putem: osobno u službenim prostorijama Tiflološkog muzeja prema unaprijed dogovorenom terminu

Tiflološki muzej omogućava pristup informacijama na jedan od sljedećih načina:

- neposrednim davanjem informacija korisniku koji podnosi zahtjev za pristup informacijama

- uvidom u dokumente i preslikom dokumenata koji sadrže traženu informaciju

- dostavljanjem preslika dokumenata koji sadrže traženu informaciju

- nekim drugim oblikom informacije koji je prikladan za ostvarivanje prava na pristup informaciji

- putem službene web stranice [www.info@tifloloskimuzej.hr](http://www.info@tifloloskimuzej.hr)

Sukladno Zakonu o pravu na pristup informacijama, Tiflološki muzej ima pravo na naknadu stvarnih materijalnih troškova kao i na naknadu troškova dostave tražene informacije.

Muzej ima pravo ograničiti pristup informacijama u slučajevima propisanim odredbama Zakona o pravu na pristup informacijama.

**Rokovi ostvarivanja prava na pristup informacijama**

Podnositelju usmenog ili pismenog zahtjeva Muzej je obavezan omogućiti pristup informaciji najkasnije u roku od 15 dana od dana podnošenja zahtjeva.

U slučaju nepotpunog i nerazumljivog zahtjeva, Muzej će pozvati podnositelja zahtjeva da ga ispravi u roku 3 dana od dana zaprimanja poziva za ispravak. Ako podnositelj ne ispravi zahtjev na ispravan način, Muzej će odbaciti zahtjev rješenjem.

Svi rokovi za ostvarivanje prava na pristup informacijama se mogu produžiti do 15 dana od dana kada je muzej trebao odlučiti o zahtjevu za pristup informacijama u slučaju:

- kad se informacija mora tražiti izvan sjedišta Muzeja

- kad je nužno da bi se osigurala potpunost i točnost informacije

- kad se jednim zahtjevom traži veći broj različitih informacija

O produženju rokova Tiflološki muzej će bez odgode, a najkasnije u roku od 8 dana od zaprimanja zahtjeva obavijestiti podnositelja zahtjeva i navesti razloge zbog kojih je taj rok produžen.

Ravnateljica:

mr. sc. Željka Bosnar Salihagić